# 36 del Serpentari

36 del Serpentari (36 Ophiuchi) és una sistema estel·lar en la constel·lació del Serpentari situat a 19,5 anys llum del Sistema Solar. Es troba en l'extrem sud de la constel·lació, al sud de θ Ophiuchi. La component C orbita entorn del parell interior format per A i B.
36 del Serpentari A (GJ 663 A / HD 155886 / HR 6402) és una nan taronja de tipus espectral K0V la temperatura del qual és de 5100 K. Semblant a α Centauri B, brilla amb una lluminositat corresponent al 28 % de la lluminositat solar. Té una massa de 0,85 masses solars i un radi equivalent al 81 % del radi solar.
La seua metal·licitat, basada en la seva abundància en ferro, és aproximadament la meitat que en el Sol.
36 del Serpentari B (GJ 663 B / HD 155885 / HR 6401) té unes característiques físiques gairebé idèntiques a 36 Ophiuchi A, si bé és un estel una mica més fred de tipus K1V. L'òrbita de l'estel binari AB és molt excèntrica (ε = 0,922), variant la separació real entre les dues components des de 7 ua fins a 169 ua; el seu període orbital és de 570 anys. El període de rotació d'ambdós estels és d'aproximadament 21 dies; probablement, la interacció entre ells ha ralentit les velocitats de rotació. Els dos estels posseeixen cromosferes actives. Variacions en la velocitat radial de 36 Ophiuchi B van suggerir la presència d'un company subestel·lar, la massa del qual seria 8 vegades major que la del planeta Júpiter, en òrbita al voltant d'aquest estel; actualment es pensa que aquestes variacions són degudes a la gran activitat cromosférica de l'estel.
36 del Serpentari C (HD 156026 / GJ 664) orbita al voltant de la binària AB a una distància compresa entre 4370 i 5390 ua. És també una nan taronja de tipus K5V catalogat com a variable RS Canum Venaticorum, rebent la designació de variable V2215 del Serpentari. La seva lluminositat equival a 0,087 sols, sent la seva massa el 71 % de la massa solar i el seu radi el 72 % del radi solar.
D'acord amb el seu període de rotació —13,4 dies—, l'edat del sistema, estimada mitjançant girocronologia, és ~ de 590 milions d'anys.

## Referències

* ↑ «Search for associations containing young stars (SACY). I. Sample and searching method» (en anglès). Astronomy and Astrophysics, 3, 12-2006, pàg. 695-708. DOI: 10.1051/0004-6361:20065602.
* ↑ Afirmat a: Gaia Data Release 2. Indicat a la font segons: SIMBAD. Llengua del terme, de l'obra o del nom: anglès. Data de publicació: 25 abril 2018.
* 1 2 3 Afirmat a: VizieR Online Data Catalog: 2MASS All-Sky Catalog of Point Sources (Cutri+ 2003). Indicat a la font segons: SIMBAD. Autor: Schuyler D. Van Dyk. Pàgina: -1. Llengua del terme, de l'obra o del nom: rus. Data de publicació: juny 2003.
* 1 2 «Lithium abundance patterns of late-F stars: an in-depth analysis of the lithium desert» (en anglès). Astronomy and Astrophysics, 12-06-2018, pàg. 55–55. DOI: 10.1051/0004-6361/201732209.
* 1 2 3 4 5 Floor van Leeuwen «Validation of the new Hipparcos reduction» (en anglès). Astronomy and Astrophysics, 2, 2007, pàg. 653–664. DOI: 10.1051/0004-6361:20078357.
* ↑ David Montes «Chromospheric activity and rotation of FGK stars in the solar vicinity» (en anglès). Astronomy and Astrophysics, 9-2010, pàg. 79–79. DOI: 10.1051/0004-6361/200913725.
* ↑ Katia Cunha «S⁴N: A spectroscopic survey of stars in the solar neighborhood» (en anglès). Astronomy and Astrophysics, 1, 14-05-2004, pàg. 183-205. DOI: 10.1051/0004-6361:20035801.
* ↑ Eva Grebel «SP_Ace: a new code to derive stellar parameters and elemental abundances» (en anglès). Astronomy and Astrophysics, 11-02-2016, pàg. 2–2. DOI: 10.1051/0004-6361/201526758.
* ↑ 36 Ophiuchi A (SIMBAD)
* 1 2 The one hundred nearest star systems (RECONS)
* ↑ Heiter, U.; Luck, R. E. «Abundance Analysis of Planetary Host Stars. I. Differential Iron Abundances». SAO/NASA ADS Astronomy Abstract Service. pp. 2015-2036.
* ↑ 36 Ophiuchi B (SIMBAD)
* 1 2 Barnes, Sydney A. «Ages for Illustrative Field Stars Using Gyrochronology: Viability, Limitations, and Errors». SAO/NASA ADS Astronomy Abstract Service. pp. 1167-1189.
* ↑ 36 Ophiuchi (Solstation)
* ↑ 36 Ophiuchi C (SIMBAD)